Припадници мађарске националне мањине у Југославији, иако су њихови сународници били једни од окупатора Југославије, имали су учешћа у Народноослободилачкој борби народа и народности Југославије. Највеће учешће Мађара у Народноослободилачком покрету било је у Бачкој 1941. године, али је оно брзо угушено акцијом мађарске фашистичке окупационе војске. Од припадника мађарске националне мањине у Славонији је 1943. године у оквиру Народноослободилачке војске и партизанских одреда Југославије формиран је Батаљон „Шандор Петефи“, а крајем 1944. године и Петнаеста војвођанска бригада „Шандор Петефи“.